Buy Chesterfield Eyeglasses 17 XL at Myglasses.com
OTHER MODELS CHESTERFIELD352 TChesterfiel 681Chesterfiel 682Chesterfiel 683Chesterfiel 81205 XL16 XL854/T85520 XL21 XL22 XL23 XL86128 XL29 XL30 XL31 XL623/T864/T865/T866/T867/T868/T869/T34 XL
Chesterfield Eyeglasses 17 XL
0RD4 Navy 0RD3 Brown 0RD2 Black
Eye: 56 Bridge: 19 Temple: 145 Eye: 58 Bridge: 19 Temple: 150 porcelain veneers 12414
zoom teeth whitening cost 30087
dental bridge repair in Red Bank NJ
Spanish Speaking dental laser in Vernon Hills 60061
bridge tooth near Waterford MI
Ontario tooth repair
Orthodox cosmetic dentist Auburn Huidige Aktiwiteite - Aftree Fasiliteite
Die Vereniging vir Aftree-oorde is tans besig met verskeie sake; in sekere gevalle alleen en in ander gevalle in samewerking met ander organisasies waarvan die volgende van die belangrikste is:
Beregtigingsdiens vir aftree-oorde
Hersiening van wetgewing
Bekendstel van nuwe wetgewing
Munisipale belasting en tariewe
Verklaring van die Regte van Ouer Persone
Handleidings en Riglyne
Die Vereniging is deeglik bewus van die tekortkominge in die bestaande wetgewing wat op aftree-oorde van toepassing is. Die verskillende probleme is geïdentifiseer en samesprekings word met die tersaaklike Departemente daaroor gevoer. In die geval van die Deeltitelwet, wat deur die Hoofregistrateur van Aktes in die Departement van Grondsake geadministreer word, is besluit om die verantwoordelikheid vir die gedeelte van die betrokke wet wat op die bestuur van deeltitelsbehuisingskemas betrekking het, oor te plaas na die departement van Menslike Vestiging. ‘n Konsepwet is in daardie verband opgestel en landwyd tydens inligtingsessies uitgeklaar. Dit moet nou deur die Parlement gevoer word.
In die geval van die Wet op Behuisingsontwikkelingskemas vir Afgetrede Persone, is samesprekings oor etlike jare met die Departement van Handel en Nywerheid gevoer en is die Menseregtekommissie (MRK) selfs daarby betrek. Die MRK is ook oorreed om ‘n Taakgroep aan te wys wat ondersoek na die aangeleentheid instel, maar dit het tot datum nie vrugte afgewerp nie. Daarom is verskillende politici rondom die kwessie geaktiveer en is druk op die Portefeulje Komitee van Handel en Nywerheid uitgeoefen om ‘n verhoor daaroor te hou. Sodanige verhoor is nie gehou nie, maar daar is wel weer samesprekings met die Departement gevoer in ‘n poging om:
'n Nuwe konstitusionele bedeling vir aftree-oorde daar te stel om te verseker dat behoorlike registrasie, akkreditering en beskerming van verbruikers plaasvind;
Die regering te oortuig om die bepalings van die nuwe wet toe te pas ten einde behoorlike en deurlopende monitering te bewerkstellig;
Verkieslik 'n oorkoepelende wet vir aftree-oorde daargestel te kry wat alle vorme van behuising in aftree-oorde dek.
'n Gedragskode aanvaar te kry wat norme en standaarde daar sal stel vir die oprigting en bestuur van aftree-oorde; en
'n Definisie van 'n aftree-oord aanvaar te kry.
Wetgewing en gedragskodes ten opsigte van aftreeoorde in ander lande, word tans bestudeer ten einde konkrete voorstelle in voormelde verband aan die Departement te kan voorlê.
Die Wet op Ouer Persone wat in 2006 gepromulgeer is en die regulasies wat ingevolge die wet op 1 April 2010 in werking getree het, hou bepaalde implikasies vir aftree-oorde in. Versorgers, versorgingsdienste en fasiliteite wat ouer persone versorg, sal aan bepaalde vereistes moet voldoen. Die Vereniging het reeds ‘n aantal toeligtingsessies vir sy lede oor die betrokke wet gereël en handhaaf skakeling met die Departement van Sosiale Ontwikkeling met betrekking tot die implementering en toepassing van die wet. Beplanning word ook gedoen om vir lede ‘n handleiding oor die wet en regulasies op te stel. Intussen is reëlings met die Departement en oud-amptenare wat die betrokke wet ken, getref om lede te adviseer en by te staan met die registrasie van die versorgingsfasiliteite in hul aftree-oorde soos deur die wet vereis.
Die Verbruikersbeskermingswet nr. 68 van 2008 wat in 2011 in werking tree, hou implikasies vir aftree-oorde se eienaars, beheerliggame en inwoners in.
Hierdie wet is ontleed en die implikasies is deur ‘n kundige persoon aan die lede verduidelik.
In samewerking met ander organisasies wat ‘n belang by die behuisingskwessies van ouer persone het, is vertoë aan die plaaslike owerhede gerig om eenvormigheid te handhaaf ten opsigte van die wyse waarop rabatte op munisipale tariewe en belastings aan ouer persone toegestaan word. In die besonder word daarop aangedring dat aftree-oorde spesifiek ingesluit moet word by die lys van organisasies en instellings wat vir afslag kwalifiseer. Hiervoor is ‘n omskrywing van die begrip “aftreeoord” opgestel wat by die owerhede uitgeklaar moet word. Gesprek word met die Vereniging van Plaaslike Regerings (SALGA) oor die aangeleentheid gevoer en die moontlikheid van samewerking op verskillende terreine word in die vooruitsig gestel ten opsigte van sake soos:
Die aanwending van ouer persone as mentors vir bestaande personeel om munisipale dienslewering te help verbeter; en
Die daarstel van inligtingstoonbanke in elke munisipale kantoor om ouer persone te help en te bedien.
Die Vereniging het die inisiatief geneem om vertoë te rig dat die owerheid op grond van ouderdom bepaalde voordele aan ouer persone moet toestaan. Hierdie voordele behoort konsessies op alle vorme van vervoer, afslag op aankope, hulp met mediese onkoste, lenings vir aanpassings wat aan woonplekke gemaak moet word in die geval van ongeskiktheid, ens. in te sluit. Die vertoë is gegrond op voordele wat in ander lande aan ouer persone toegestaan word.
Weens die toenemende koste van versorging word, in samewerking met ander instansies, gekyk na moontlike maniere waarop hierdie koste besnoei of gefinansier kan word. Verskeie opsies is al ondersoek, soos die vestiging van ‘n stigting wat die versorgingskoste van lede kan subsidieer. Die gedagte was dat so ‘n stigting deur ledegeld, erflatings en borgskappe gefinansier kon word. Verder word die moontlikheid ondersoek om Gerontologie as spesialisrigting vir Verpleegkundiges deur universiteite erken te kry in die hoop dat mediese fondse daarna oorreed kan word om verswakte versorging wat onder Gerontologiese Verpleegkundiges se toesig geskied, se koste te dek. In samewerking met die plaaslike tak van die Suid-Afrikaanse Gerontologiese Vereniging, word die Verpleegkundiges en ander persone wat betrokke is by die versorging van inwoners in aftree-oorde, byeen gebring om hul behoeftes en samewerking met die besture van die aftree-oorde waar hul werksaam is, te bespreek. ‘n Kortkursus oor “Kreatiewe Veroudering” wat deur Gryskrag in samewerking met die Universiteit van Pretoria aangebied word, word ook toeganklik vir almal in aftree-oorde wat met ouer persone werk, gemaak. Hierdie kursus dek die Wet op Ouer Persone en ander aangeleenthede wat die versorging van inwoners van aftree-oorde raak.
Die Vereniging het opgetree as koördineerder onder sy lede vir ‘n Verklaring van die Regte van Ouer Persone wat die Menseregtekommissie en die Departement van Sosiale Ontwikkeling daargestel het as riglyn vir alle staatsinstellings en privaatliggame ten opsigte van hul interaksie met ouer persone.
Die Vereniging beskik oor ‘n handleiding van twee volumes wat aan sy lede beskikbaar gestel word en wat oor die bestuur van ‘n aftree-oord gaan. Hierdie handleiding word tans hersien en opdateer. Riglyne vir Voornemende Kopers in Aftree-oorde is opgestel en van die Administratiewe Sekretaresse verkrygbaar. ‘n Pakket van ander relevante publikasies is ook opgestel en teen ‘n koste van R50 plus posgeld beskikbaar.
Riglyne vir Kinders van Ouers in Aftree-oorde waarin advies vir die inwoners en die kinders gegee word oor wedersydse behoeftes, onderlinge verhoudings en praktiese wenke oor sake wat betyds aandag moet geniet.
Gesondheidsdienslewering : Verpleging / Versorging - Begrippe waarin definisies wat van toepassing is op verpleging en versorging vervat is en byvoorbeeld die verskil tussen basiese en ander vorme van versorging verduidelik.
Gesondheidsorg vir Ouer Persone : Uitdaging vir die familie / kinders waarin die versorging van ouer persone breedvoerig bespreek word.
Die implikasies van die Wet op Ouer Persone vir aftree-oorde.
Die bevordering van die welsyn van ouer persone.
Voorkoming van valle.
Die belang van troeteldiere in die lewe van ouer persone.
Riglyne vir die verstaan van wetlike alternatiewe vir aftree-oorde.
Die korrekte gebruik van medisyne.
Praktyke vir goeie korporatiewe bestuurspraktyke volgens die King III riglyne.
'n Suksesvolle aftree-oord - riglyne en idees.
Die Vonkeljare Sangfees word jaarliks aangebied. Ongeveer 12 sanggroepe van aftree-oorde neem daaraan deel en die professionaliteit van hul optredes het meegebring dat tussen 450 en 600 persone dit bywoon. Die Sangfees word gewoonlik in September/Oktober gehou om min of meer saam te val met die Internasionale Dag vir Ouer Persone.